તેમણે વધુમાં જણાવ્યું હતું કે તમે પાર્ટીમાં જ શોધી કાઢો જો કોઈ વિરોધી મળી જાય તો ચૂંટણી લડે તો ખુશીની વાત ગણાશે. જો કોઈ વિરોધી જ નહિ હોય તો એક ઉમેદવારથી ચૂંટણી કેવી રીતે લડી શકાશે. અત્રે ઉલ્લેખનીય છે કે છેલ્લા કેટલાક સમયથી રાહુલ ગાંધીને કોંગ્રેસના અધ્યક્ષ બનાવવામાં આવશે તેવા અહેવાલ બહાર આવી રહ્યા છે અને તેમને દિવાળી પહેલાં કે પછી અધ્યક્ષ તરીકે ચૂંટાયેલા જાહેર કરવામાં આવશે તેવી હાલ અટકળો ચાલી રહી છે ત્યારે આવી સ્થિતિમાં જ મણિશંકર અય્યરના આવા નિવેદનથી કોંગ્રેસમાં ભારે ખળભળાટ મચી ગયો છે. અય્યરના આ નિવેદનથી કોંગ્રેસની મુસીબતમાં વધારો થઈ શકે તેમ છે.